Screenshot: N1

BIVŠI premijer Zoran Milanović komentirao je u intervjuu za N1 Aferu Dnevnice u kojoj je uhićen jedan od njegovih najbližih suradnika Tomislav Saucha



"Baš neugodna situacija. Tomislav je bio moj najbliži suradnik i ne mogu vjerovati da je ovo napravio", kazao je Milanović.

Kazao je da ga DORH još nije pozvao na ispitivanje, ali da smatra da bi bilo normalno da ga pozovu. Kaže da nema problema s tim.



"Ova priča da je Goldstein s toliko godina bio 160 dana na putovanjima je nevjerojatna. Saucha je meni bio najbliži suradnik, a sada fali 500.000 kuna, netko je taj novac uzeo. I ja sam usmeno davao naloge za službena putovanja. Ako idemo u Bruxelles, ja kažem tko ide sa mnom, ali ja ne znam kakva je točno procedura. To je tako da se zaštiti premijera", kaže Milanović.

"Pokušavaju me potopiti"



"Potapati me pokušavaju mnogi. Za mene je 50.000 ili 5.000 kuna problem", dodaje Milanović.



Kaže da za sebe nikada neće reći da je pošten. "Ja sam odgovoran za sve ono što ne valja, a za ono što valja smo zaslužni svi. SDP je stranka reda i zakona i tako smo se ponašali svi. Moto SDP-a nije bio da smo pošteni".



"Ova priča me već opterećuje. Mi imamo puno neprijatelja, ovaj novac je nestao i za to netko mora odgovarati. SDP je stvorio neprijatelje koji nas žele dotući i sada kada sam ja otišao", govori Milanović i dodaje da "SDP stoji na putu mnogima". Dodaje da je ovo prvi put da mu je neugodno. Na upit zar mu nije bilo neugodno za Lovrić Merzel, kaže da je to "bilo daleko od njega" i da "stranka nije imala veze s time".



Ponovio je da se "SDP zamjerio elitama moći". "Bili smo protivnici i bankama koje su mislile da mogu derati građane. Poručujem svojim kolegama da je ovo borba", kaže Milanović. Dodaje da ne misli da je Afera Dnevnice političko podmetanje. "To je meni blizak čovjek, nije donosio bitne političke odluke, ali bio je tamo cijelo vrijeme. Bilo je tamo ljudi koji su upravljali milijardama, a Saucha je upravljao sitnim novcem", dodaje.



Komentirajući je li pogriješio kada je postavio Sauchu za predstojnika ureda, kazao je da je u odnosu na druge ljude koji su postavljani na tu poziciju Tomislav Saucha "Kissinger". "Taj posao nije kreiranje politike, ali je posao za učenje nekih stvari. Nema se tu puno prostora za pogriješiti".



"Narkomanski odnos"



"Netko je tri godine to radio, i radio je to najintenzivnije zadnjih godinu dana. Ta je osoba morala biti svjesna da će nedjela iz 2015. biti predmetom revizije. Netko je u 2015. navalio tutta forze, zato to izgleda ovisnički", komentirao je svoju izjavu od petka Milanović.



Na upit zašto misli da je on meta, kaže da je stvar o osveti. "Nikad ne znaš mogu li se ja vratiti", kaže. Upitan je i bi li isključio Sauchu iz stranke da je još šef SDP-a, kaže da u ovoj fazi još uvijek ne bi. "Bih u fazi kada će stvari biti puno jasnije", objašnjava Milanović.

Tekst se nastavlja ispod oglasa

"Opasno okruženje"



Komentirao je i svoju izjavu da se u okruženju Hrvatske događaju vrlo važne i opasne stvari koje nitko ne registrira.



"U svjetskom okruženju sam mislio. Da, opasne su, dakle imate u Washingtonu na vlasti ljude koji su opasni amateri i šarlatani. Koji su, uzmimo Trumpa, ima 70 godina, to nije starost. Jutros sam bio u Maksimiru trčao sam ima jako puno ljudi. Ima starih ljudi, nisu to stari ljudi. Ali su to ljudi već toliko zreli ako su toliko bogati i bahati i puni svijesti da im nitko ne može ništa onda su i opasni. Jer ne razmišljaju o posljedicama svojih akcija i svojih riječi koje su za mene uvredljive, primitivne, opasne. Za globalne odnose, za odnose s Kinom. Negacije uloge NATO-a u Europi. U biti huškanje jedne europske zemlje na drugu. To zahtjeva jako vodstvo u EU koje može dati Njemačka, ali ne Njemačka na koji je počela dominirati htjela ne htjela, možda ne s namjerom da gazi druge, zadnjih deset godina, zato su Englezi izašli van, zato što su prejaki i osjetili su se da ne mogu parirat. Sutra Francuzi neće izabrat Marie LePen. Mislim da neće, da nema šanse u drugom krugu. Ali taj refleks je isto takav. Dakle jedna država je prejaka, ta država je jako civilizirana, nju vodi jedna osoba koja za mene mnogim drugima može biti uzor. Mislim da bi od jeseni to mogao bit Martin Shultz, moj prijatelj. Dakle, osoba koju znam godinama i s kojom sam u kontaktu.



Mislim da je to još bolje zbog europske ekonomske slike. I odnosa sa zemljama periferije zbog njihovih dugova jer je tu Merkel bila prerigidna i previše je išla logikom interesa njemačkih banaka, štediša i ako hoćete općenito njemačkih interesa. Sebično je to. U redu, nacija je sebična. Ali malo previše. Jer Njemačka od toga ima itekakve koristi. Europi treba vodstvo, ali moramo definirati što je Europa. Treba li Hrvatska treba ići u Euro?", kaže Milanović.

Žestoko kritizirao "mustre" iz MOST-a



Komentirao je i inicijativu MOST-a za otvaranje državnih arhiva.



"Joj to su isto mustre, ta ekipa, godinu i pol dana ništa, apsolutno nikakve ideje. Ja moram priznat da sam u tim razgovorima... u pregovorima s ljudima iz Mosta kad su se uz ciku i dreku okrenuli i otišli Karamarku. Idi brate, samo nemoj lagat.



Ta razina grandomanije, neznanja, neshvaćanja kako funkcionira država, ta dolina stručnjaka koja nam se tu prodaje za nekakvu pamet, to je strašno. Dakle u HDZ-u znam da barem ima nekoliko solidnih tehnokrata, ima ih. Tehnokrata, možda su neki čak i za posao koji rade. Neke poznam, s nekima se ne slažem, neke osobno baš ne simpatiziram jer znam kakvi su ljudi, ali to je nebitno. Dakle, bitno je da se bojimo za svoje interese", obrušio se Milanović na MOST.



Most je pojava koja će nestat za par godina ili prije. Dakle, potpuno će nestat jer tu nema ničega. To nisu nikakvi, ne samo da to nisu borci za reforme, nego one reforme o kojima oni govore... Treba to dobro slušati, neće ih nikad provoditi. Ali to je sve ukazivalo na čistke na otkaze na smanjivanje, a to je napravio prorok u svom Metkoviću, zar ne? Počistio sve ljude koje je prije njega zaposlio Jambo. To su njihove reforme. To hrvatski narod neće popit", dodaje.

"Sabor nije posao, to je poziv i ne moram dolaziti"



Milanović je upitan i zašto ne dolazi na posao u sabor.



"To nije posao. To je madant koji su mi dali građani. Za to primam nekakvu mjesečnu naknadu. Ovo je poziv. Dok te ljudi biraju moraš imati osjećaj dokle možeš ići.



Hoćemo li tako analizirati rad svih saborskih zastupnika. S kim god me usporedite vidjet ćete da sam radio više i izlagao se više. Da sam prve četiri godine govorio više od prethodnika opozicijskih stanaka. I da nema 3 plus 3, gotovo je ne uzimam ništa. Mandat miruje jer su mi ga dali hrvatski ljudi", rekao je.